Narodna skupština
20091022

Udostojite nas da dođete, resorni ministri da dođu i da ovde podnesu izveštaje o radu. Neka nas jednom guverner udostoji da dođe u parlament. Kad je zadnji put podneo izveštaj o radu Narodne banke? Nije nikad. Njega to ne interesuje. Budžetske rezerve, mi pitamo ovde gde se nalaze, u kojim bankama, kupujete, stabilizujete. Koga stabilizujete i koja vam privreda radi? Je l' vam radi Bor, Majdanpek, Elektronska industrija, Mašinska industrija, 14. oktobar, Viskoza, Magnohrom, Prva petoljetka...? Pa ljudi, šta vam radi u ovoj državi? Koja je to vas kriza pogodila? Vidite da ovde uvoznički lobi radi, samo štancuje i vi mu idete na ruku sa veštačkim kursom održavanja dinara i sve dublje i dublje tonemo. To je situacija koja je evidentna u Srbiji. Makroekonomsku politiku države vodi čovek koji nema veze, koji jedan minut nije radio u privredi. Kuda će to da nas dovede? Pita me jedan novinar - koga predlažete za odlikovanje? Ja kažem - njega predlažem za odlikovanje.